Dit is ’n baie interessante ongewone plant met sy opgeswelde stam. Die stam is grys en sodra die plant oud word, verskyn daar knoppe op doe stam. Die plant is baie rond aan die onderkant en word dan al dunner na bo. Dit word omtrent 1 m hoog en dra die blare en blomme aan die bopunt van die plant.
Die blare is groot en 3 tot 5 lobbig, en is donker groen aan die bokant en bietjie ligter aan die onderkant. Die blare vertoon baie mooi aan ’n lang stingeltjie en is al in die rondte aan die bopunt. Die blomme is rooi en kom in trossies in die middel van die bopunt van die plant uit. Dit vertoon verskriklik mooi. Dit blom bykans die hele jaar veral in tropiese gebiede. In koue streke sal dit in die winter glad nie blom nie en is gevoelig vir ryp.
Baie dankie vir die inligting! Die kwekery waar ek gekoop het, kon nie eens die plant se oorsprong of naam verskaf nie!
Ons s’n is in ‘n klein regop potjie in die hoek vd tuin en sover baie gelukkig, maak heelwat blare en het nou die derde trossie blomme gemaak.